Publication: Magyar Közlöny
Issue: MK-2001-45 (Year: 2001, Number: 45)
Era: 1990-2004
Section: a 10/2001. (IV. 19.) KöM rendelethez
Paragraph Index: 144

15. Gyógyszerészeti termékek gyártása (2.1. számú melléklet 20. pont) Gyógyszerészeti termékek kémiai szintézise, fermentálása, extrahálása, formulálása és késztermékké alakítása, és amennyiben ugyanazon a telephelyen végzik, a közbenső (intermedier) termékek gyártása. Az alkalmazott kifejezések: bevonat: bármely felvitt réteg — beleértve valamennyi szerves oldószert vagy olyan készítményt, ami a megfelelő felvitel érdekében szerves oldószereket tartalmaz —, amit dekorációs, védő vagy más funkcionális hatás biztosítására használnak a munkatárgy felületén; ragasztóanyag: bármely olyan készítmény, beleértve minden szerves oldószert vagy olyan készítményt, ami a megfelelő felvitel érdekében szerves oldószereket tartalmaz, amit egy termék különálló részeinek összeragasztására használnak; tinta vagy nyomdafesték: bármely olyan készítmény, beleértve minden szerves oldószert vagy a megfelelő felvitel érdekében szerves oldószereket tartalmazó készítményt, amit nyomtatásnál használnak szöveg vagy képek felületre történő nyomtatására; lakk: utolsónak felvitt réteg, mely általában átlátszó bevonat. 2001/45. szám

Source: https://magyarkozlony.hu/hivatalos-lapok/44d49b8821dc84325530d3267c554e659abf9f51/dokumentumok/7cedbf244fd5dfc59a67af4459e8ff0a333f9af8/letoltes